Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-1366/21., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos na neodređeno vrijeme

***I RADNO MJESTO***

1. Rukovodilac Službe za ekonomsko-finansijske poslove ....................... 1 izvršilac
2. Referent za vođenje poslova DDD i zbrinjavanja medicinskog otpada 1 izvršilac

***II USLOVI***

Kandidati treba da ispunjava sljedeće :

***a.) Opšti uslovi :***

Kandidati trebaju ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

*Za radno mjesto pod rednim brojem 1. :*

* Završen Ekonomski fakultet- drugi ciklus VSS ili VII stepen ili prvi ciklus VSS sa 240 ECTS
* Radno iskustvo od tri godine na istim ili sličnim poslovima
* Licenca za certificiranog računovođu ili Izjava o prihvatanju obaveze polaganja ispita za certificiranog računovođu u roku od godinu dana od dana prijema u radni odnos

*Za radno mjesto pod rednim brojem 2. :*

* sanitarni inženjer VSS/240 ECTS bodova ili VII stepen
* položen stručni ispit
* licenca za samostalan rad
* radno iskustvo na poslovima zbrinjavanja mediicnskog otpada i poslovima DDD u trajanju najmanje 6 mjeseci

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diploma o stečenom obrazovanju (svi kandidati),
2. Uvjerenje o položenom stručnom ispitu (za radno mjesto pod I.2.)
3. Licenca za samostalan rad (za radno mjesto pod I.2.)
4. Licenca za certificiranog računovođu ili Izjava o prihvatanju obaveze polaganja ispita za certificiranog računovođu u roku od godinu dana od dana prijema u radni odnos (za radno mjesto pod I.1.)
5. Potvrda o radnom iskustvu od tri godine na istim ili sličnim poslovima (za radno mjesto pod rednim brojem I.1.)
6. Potvrda o radnom iskustvu na poslovima zbrinjavanja mediicnskog otpada i poslovima DDD u trajanju najmanje 6 mjeseci (za radno mjesto pod I.2.)
7. Izvod iz matične knjige rođenih (svi kandidati),
8. Uvjerenje o državljanstvu (svi kandidati)

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

**Prijava** obavezno treba sadržavati sljedeće elemente: ime i prezime kandidata, adresa i broj telefona i e-mail adresa, radno mjesto na koje se prijavljuje kandidat, spisak dokumenata koji se prilaže uz prijavu i potpis kandidata.

**Uz prijavu obavezno dostaviti kratku biografiju /CV/** kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste odgovara krivično i materijalno.

Sva potrebna dokumentacija dostavlja se u ***originalu*** ili ***ovjerena kopija***.

Kandidati koji budu izabran, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.**  Postupak izbora kandidata za radno mjesto pod rednim brojem I.1. zasniva se na razmatranju dostavljene dokumentacije i održanom pismenom i usmenom ispitu sa svakim kandidatom.

**IV2 .** Postupak izbora kandidata za radno mjesto pod rednim brojem I.2. zasniva se na razmatranju dostavljene dokumentacije i održanom pismenom i usmenom ispitu sa svakim kandidatom.

Obavijest o terminu testiranja i intervjua za kandidate dostaviće se putem e-maila.

***V OPIS POSLOVA I OSNOVNA PLAĆA***

**V1** *Rukovodilac Službe za ekonomsko-finansijske poslove*

Osnovna plaća: 1550,00

Kratak opis poslova:

Organizuje i nadzire obavljanje poslova iz nadležnosti Ekonomsko-finansijske službe; pruža stručnu pomoć drugim radnicima službe u obavljanju svakodnevnih poslova i radnih zadataka; u svom radu sarađuje sa direktorom, Upravnim odborom, te drugim službama Doma zdravlja, analizira prikupljene finansijske informacije o poslovanju Doma zdravlja iz organizacijskih jedinica i obezbjeđuje informacionu osnovu za donošenje odluka; vrši kontrolu materijalno-finansijskog poslovanja, sagledava stanje i predlaže mjere za obezbjeđenje likvidnosti poslovanja; radi šestomjesečni i godišnji obračun i izvještaje o poslovanju i podnosi Upravnom odboru na usvajanje; analizira adekvatnost i efikasnost interne kontrole; Vrši ispitivanje osiguranja i kompletnosti računovodstvene dokumentacije; vrši prijem i kontrolu knjigovodstvenih dokumenata; potpisuje i odgovara za sve isplate putem banaka i blagajne; popunjava sve vrste upitnika i ekonomsko-finansijskih izvještaja za Zavod, Općinu, banke, statistiku,direktora i Upravni odbor; izrađuje planove rada i finansijskih planova Doma zdravlja i prati i analizira izvršenje donesenih planova; Prati zakonske propise iz oblasti računovodstva i vrši procjenu usklađenosti poslova sa zakonima, propisima,internim procedurama i pravilnicima; Prati izvršenje preporuka eksterne revizije; obavlja i druge poslove u skladu sa Pravilnikom o radu

**V2.** *Referent za vođenje poslova DDD i zbrinjavanje medicinskog otpada*

Osnovna plaća: 1271,00

Kratak opis poslova:

Vrši deratizaciju, dezinfekciju i dezinsekciju objekata za čuvanje, preradu i promet životnih namirnica i svih drugih objekata koji podliježu obveznoj DDD, sprovodi obaveznu dezinfekciju i dezinsekciju kod pojave određenih zaraznih bolesti, vrši potpunu sanaciju endemskih žarišta crijevnih zaraznih bolesti prema utvrđenim programima, uzima na pregled uzorke vode, hrane i briseva, vrši konstantno sprovođenje kontrole vodnih objekata, pravi plan zbrinjavanja svih vrsta infektivnog otpada, stara se primjeni Zakona i Pravilnika o upravljanju medicinskim otpadom, organizuje i sprovodi mjere zaštite potrebne u domenu upravljanja medicinskim otpadom,vrši obradu obrazaca u domeni medicinskog otpada

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (naziv radnog mjesta) – ne otvaraj – otvara Komisija” na adresu : JZU DOM ZDRAVLJA ”Izudin Mulabećirović-Izo“ Tešanj, ul. Braće Pobrić 17, 74260 Tešanj

**Prijave se dostavljaju u roku od 8 (osam) dana od dana posljednjeg objavljivanja oglasa**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

VD DIREKTOR

Dujsić dr Amir

specijalista internista;subspec.kardiolog